Rune Walle

Rune Eugen Walle (født 2. november 1951) er en norsk musiker kjent som medlem i en rekke band; blant annet countryrockbandene Flying Norwegians, Hole In the Wall og det amerikanske bandet The Ozark Mountain Daredevils.


== Tidlig liv ==
Walles musikalske liv begynte da han fikk en gitar som niåring. Han lærte seg «Oppi fjellveien» og besøkte NRKs kontorer i Bergen i håp om å få slippe til, og det fikk han. Walle oppdaget etterhvert Bob Dylan, han lagde munnspillstativ i kjelleren og ble kalt Bergens unge Dylan av Bergens Arbeiderblad. Han var medlem av en rekke lokale rockeband før han mot slutten av 60-tallet begynte på Manger Folkehøgskule, hvor han traff Nina Johansen.


== Oriental Sunshine ==
Rune og Nina begynte å spille sammen, og valgte et tidsriktig uttrykk med akustisk gitar, sitar og tostemt sang. En av sangene de øvde inn var en ballade med tittelen «Mother Nature», skrevet av Hans-Jørgen Høines. Det var med denne sangen duoen - som kalte seg Oriental Sunshine - vant «Talent 69» i NRK med. Sammen med et tredje medlem; en inder ved navn Satnam Singh - som de hadde møtt på kunst og håndverkskolen - lagde de plata Dedicated to the Bird We Love og to singler, begge utgitt i 1969. Trioen ble lagt merke til også utenfor Norges grenser, blant annet ble de omtalt i det amerikanske bransjebladet Billboard. Men så ble Satnam utvist fra landet og Nina flyttet tilbake til hjembyen Skien. Albumet deres ble gjenutgitt på CD og LP av Pan Records i 1991, og i England ble det utgitt av Sunbeam i 2006.


== Hole In the Wall og Saft ==
Neste prosjekt for Rune var countryrockbandet Hole In the Wall – som han startet sammen med Trygve Thue og Erik Moll (på den tiden het han Møll). De bodde sammen i kollektiv på Bønes, og lagde et banebrytende album utgitt i 1972, før medlemmene gikk hvert til sitt. Etter dette fulgte Walle med Thue inn i en ny versjon av Saft. Sammen med felespilleren Sigbjørn Bernhoft Osa spilte de på Ragnarock, og noen av låtene fra samarbeidet ble med på det som skulle bli Safts siste studioalbum, Stev, Sull, Rock og Rull. For platen fikk bandet en Spellmannpris.


== Flygende nordmenn ==
Ved årsskiftet 1973–1974 var Walle, sammen med blant andre Cato Sanden, med i et nytt band. Kvintetten dro til Danmark og bosatte seg i et anneks i et gammelt slott. Hvor gutta holdt på med lange pokerkvelder og mye øving, penger tenkte de ikke på, og til tider hadde de ingen mat. I 1974 kom debutalbumet deres; New Day. Deres andre album Wounded Bird blir sett på som en milepæl i norsk rock. Det amerikanske plateselskapet A&M Records vurderte å gi den ut i USA, men det kom aldri lenger enn prøvepressingen. Men Walle ga senere ut plater på selskapet, som gitarist i det amerikanske countryrockbandet The Ozark Mountain Daredevils. Han ble oppdaget av bandet under et besøk i Bergen, våren 1976. Rune ble plutselig omtalt i alle landets aviser og ukeblader; for det var sensjasjon at et amerikansk band ville ha en norsk gitarist i besetningen. Rune ble derfor med dem til USA, selv om han ikke visste hva han gikk til. Rune hadde ingen garanti for at dette kom til å fungere, men oppdaget fort at bandet besto av fine folk. Den første spillejobben sammen med Ozark var på en klubb i Oklahoma, mens den andre var på et fotballstadion i Kansas City, foran 50 000 mennesker. Rune ble i USA i seks år, og deltok i alt på fire plater av Ozark Mountain Daredevils. Rune har siden 1982 vært i Norge, og blant annet vært leder for bandet The Kamikazes, og gjenopptatt arbeidet med Hole In the Wall, Saft og Flying Norwegians.


== Diskografi ==
Rune Walle & The Kamikazes (1983)


=== Hole In the Wall ===
Hole In the Wall (1972)
Rose of Barcelona (1978)SinglerRestless Man/Pass the Word (1972)


=== Saft ===
Stev, Sull, Rock og Rull (1973)
The Best of Saft (1974)
1971-1996 (1996)SinglerHalling etter Ola Mosafinn/Trepak/Texas-låt (1973)


=== Flying Norwegians ===
New Day (1974)
Wounded Bird (1975)
Live (1977)
Point of Departure (1978), med Teddy Nelson
This Time Around (1979)
Originals (1994)
Still Riding (1996)SinglerYoung Man/It Ain't Just Another Blow (1974)
Diggy Liggy/Sleep Walk (1975), med Teddy Nelson
Dans dans/O'Boy (1976), med Teddy Nelson
Crazy Eyes Go Blind (1994)
Old Lady (1994)
Lonesome Cowboy (1995)


=== Oriental Sunshine ===
AlbumDedicated to the Bird We Love (1969)SinglerMother Nature/Visions (1969)
Across Your Life/Unless (1970)


=== The Ozark Mountain Daredevils ===
Men from Earth (1976)
Don't Look Down (1977)
It's Alive (1978)
Ozark Mountain Daredevils (1980)
Best of The Ozark Mountain Daredevils (Nuclear Fishin') (1980)
The Best (1981)
Time Warp – The Very Best of Ozark Mountain Daredevils (2000)
Greatest Hits (2001)
Our Most Dangerous Stunts (2005)
Rhythm and Joy (2006)
Live at the Roxy & The Palomino Club (2016)SinglerNoah (Let It Rain)/The Red Plum (1976)
You Know Like I Know/Arroyo (1976)
Crazy Lovin (1977)
Following the Way I Feel (1977)
Take You Tonight/Runnin' Out (1980)


=== Deltar på ===
Polydor: Vise og lyrikkfestivalen i Haugesund 1971 (1971)
Philips: Hår (1971)
Clive Scott, Davy Dean & Teddy Nelson: A Little Bit of Heaven – Songs of Johannes Kleppevik (1975)
Teddy Nelson: Diggy Liggy (1976)
Karussell: Pop på topp Vol. 3 (1976)
Lentil Hansen: What Can You Do That Ain't Already Bin Done a Billion Times? (1976)
Bergens Tidende: BT (1977)
Bergens Tidende: Ung i vest 3 (1983)
VG: På gang 9 (1983)
Reader's Digest: Det beste fra norsk country (1985)
Erik Moll: Wayward Ways (1988)
Franklin: All the Fun (In the World) (1990)
Cato Sanden: New Steps (1993)
Bergen Records: Bergen Roots History (1999)
Maxima: Fritt på fjellet (2000)
Godt Norsk: Fulle mugger – Norsk rock fra 70/80/90-tallet (2000)
Steinar Engelbrektson Band: Sweet Destiny (2003)
NRK/Universal Music: Norsk Rocks Historie Vol. 4: Rhytm'n blues & psykedelia 1966-1969 (2004)
NRK/Universal Music: Norsk Rocks Historie Vol. 5: Fra viserock til rock på norsk 1969-1977 (2004)
NRK/Universal Music: Norsk Rocks Historie Vol. 6: Progressiv rock 1971-1977 (2004)
Steinar Engelbrektson Band: På grunn av bagateller (2005)
Arve Hålands Cajun Gumbo: Bon Appétit (2006)
Sunbeam Records: Shifting Sands – 20 Treasures from the Heyday of Underground Folk (2009)
Dagfinn Iversen: Angen av jord (2011)
Dagland: Round & Round (2016)
Talent: Rock of Norway (2018)


== Referanser ==


== Eksterne lenker ==
(en) Rune Walle på Discogs 
(en) Rune Walle på MusicBrainz 
Rune Walle på Rockipedia.no